钦定古今图书集成/明伦汇编/氏族典/第262卷 > 王毛仲
## 钦定古今图书集成/明伦汇编/氏族典/第262卷 > 王毛仲

按《唐书王毛仲传》：“毛仲，高丽人。父坐事没为官奴。生
毛仲，故长事临淄王。王出潞州，还长安，常负房箙以
从。王数引万骑，帅长及豪俊，赐饮食金帛，得其驩心。
毛仲晓旨，亦布诚结纳，王嘉之。王讨韦氏，毛仲匿不
出，事定数日乃还，不之责，例擢将军。王为皇太子，以
毛仲知东宫马驼鹰狗等坊，不旬岁，至大将军，阶三”
品。与诛萧至忠等，以功进辅国大将军，检校内外闲
厩，知监牧使，进封霍国公。开元九年，诏持节为朔方
道防御讨击大使，从帝东封。还，加开府仪同三司。求
为兵部尚书，帝不悦，毛仲鞅鞅。高力士奏“毛仲必起
大患。”后毛仲移书太原索甲仗，少尹严挺之以闻。十
九年，有诏贬瀼州别驾，员外四子悉《夺官，贬恶地，缘
坐数十人，有诏》缢毛仲于零陵。